
Par atklāta konkursa “Inženierkonsultanta pakalpojumi termināļa paplašināšanas 6. kārtas būvdarbiem” (identifikācijas Nr. RIX 2023/427) nolikumu


[bookmark: OLE_LINK35]Valsts akciju sabiedrība „STARPTAUTISKĀ LIDOSTA „RĪGA”” (turpmāk – Pasūtītājs) Elektronisko iepirkumu sistēmā 2024. gada 11. oktobrī un 2024. gada 14. oktobrī saņēmusi ieinteresētā piegādātāja jautājumus par atklāta konkursa „Inženierkonsultanta pakalpojumi termināļa paplašināšanas 6. kārtas būvdarbiem” (identifikācijas Nr. RIX 2023/427) (turpmāk – Konkurss) nolikumu. Iepirkuma komisija ir izskatījusi jautājumus un apstiprinājusi šādu atbildi.

	Piegādātāja jautājumi:
	Pasūtītāja atbildes:

	„1.	Vai, lai apliecinātu atbilstību nolikuma 4.2.8.punktam ir nepieciešams uzrādīt ne mazāk kā 3 objektus? Attiecīgi, vai pretendenta atbilstību nolikuma 4.2.8.1.punktā norādītajai prasībai var apliecināt arī ar nolikuma 4.2.8.2.punktam atbilstošu objektu?”
	Konkursa nolikuma 4.2.8.1. un 4.2.8.2. apakšpunkta atbilstības pierādīšanai var norādīt tos pašus objektus, proti, viens objekts var izpildīt abas kvalifikācijas prasības, kas minētas Konkursa nolikuma 4.2.8.1. un 4.2.8.2. apakšpunktā.

	[bookmark: OLE_LINK1]„2.	Lūdzam paredzēt apmaksu par BREEAM pakalpojumiem analogi Inženiera un Būvekspertīzes pakalpojumiem un BIM pakalpojumiem, proti, paredzot ikmēneša maksu, kas tiks aprēķināta, izdalot norādīto pakalpojuma cenu ar Būvdarbu līguma Programmā norādīto dienu skaitu, kādā ir paredzēts veikt visus Būvdarbus, un reizinot ar 30. 
Pamatojums – BREEAM sertifikācijas veikšanai ir nepieciešama nepārtraukta speciālistu iesaiste visās projekta attīstības stadijās, par ko,  tai skaitā, pasūtītājs ir paredzējis ikmēneša atskaites, līdz ar to nav korekti paredzēt tikai gala maksājumu.”
	Elektronisko iepirkumu apakšsistēmas (EIS) veidnē, kura pievienota sadaļā „prasībās” „finanšu piedāvājuma veidne”, ailē „BREEAM Assessor pakalpojumi” veikts tehnisks labojums atbilstoši Konkursa nolikuma 3. pielikumam „Finanšu piedāvājums”, lai novērstu pretrunas pievienotajai veidnei ar Konkursa nolikumu.
Norādām, ka BREEAM sertifikāts, kā sasniedzams mērķis nav normējams vai dalāms sīkākās vienības un proporcionāli ikmēneša veiktie pasākumi tā sasniegšanai negarantē pozitīvu sasniedzamo rezultātu.
Ņemot vērā minēto, apmaksa par BREEM pakalpojumiem netiks paredzēta analogi Inženiera un Būvekspertīzes pakalpojumiem, kā arī BIM pakalpojumiem.

	[bookmark: OLE_LINK36]„3.	Vai BRE Global izmaksas, kas saistītas ar reģistrāciju un sertifikāciju segs pasūtītājs vai arī tās jāiekļauj BREEAM Assessor izmaksās?”
	Atbilstoši Konkursa nolikuma 2. pielikuma „Tehniskā specifikācija” 4. pielikumā “BREEAM prasības Starptautiskās lidostas „Rīga” termināļa paplašināšanas 6. kārta” noteiktajam Piegādātājs būs atbildīgs par visu nepieciešamo nodevu samaksu revīzijas institūcijai saistībā ar BREEAM reģistrācijas un iesniegšanas procesu.

	„4.	Attiecībā uz līgumsodiem, konkrēti 4.1.8. punktu Speciālajos noteikumos. Norādām, ka BREEAM sertifikāta saņemšana un konkrēta līmeņa sasniegšana NAV un NEVAR būt BREEAM Assessor atbildība. BREEAM Assessor novērtē atbilstību BREEAM prasībām un iesniedz nepieciešamos pierādījumus BRE Global, kā arī, protams, komunicē ar visām projektā iesaistītajām pusēm, lai korekti paskaidrotu prasības. Tomēr, prasību ievērošana ir atkarīga gan no pasūtītāja, gan projektētāja (ja veicamas izmaiņas), gan būvuzņēmēja, līdz ar to BREEAM Assessor nevar būt atbildīgs par BREEAM sertifikāta un, īpaši, konkrēta līmeņa saņemšanu.”
	Atbilstoši Konkursa pakalpojumu apjomam, BREEAM Assessor darba atbalsta komanda vada BREEAM „Excellent” līmeņa iegūšanas procesu, piedalās un organizē tikšanās, sniedz nepieciešamos skaidrojumus gan Pasūtītājam, gan ģenerāluzņēmējam, gan citām iesaistītajām pusēm par BREEAM prasībām un to izpildi būvniecības posmā, kā arī sniedz padomus un risinājumus. BREEAM Assessor darba atbalsta komanda pastāvīgi pārrauga un novērtē būvniecības procesu un tā atbilstību BREEAM „Excellent” līmeņa prasībām, ziņojot Pasūtītājam par konstatētajām nepilnībām un konstatētajiem riskiem. BREEAM Assessor darba atbalsta komanda sniedz Pasūtītājam atskaites par veiktajiem uzdevumiem, savāktajiem pierādījumiem, sertifikācijas gaitu un iesniedz Pasūtītājam gala sertifikātu pēc tā saņemšanas no BRE Global. Saskaņā ar BRE Global izsniegto projektēšanas stadijas pagaidu sertifikātu (Interim Certificate: Design Stage), jau šobrīd tiek sasniegts BREEAM Excellent līmenis un BREEAM Assesor pienākums ir nodrošināt, ka netiek veiktas atkāpes no tā, kā arī rīkoties proaktīvi un ar iespēju saņemt papildus punktus paredzēt zināmu rezervi BREEAM Globall līmeņa saglabāšanai.
Ņemot vērā minēto, Konkursa nolikuma redakcija netiks grozīta.

	„5.	Ņemot vēra, ka projektēšanas stadijā jau saņemts sertifikāts, vai ar šo līgumu paredzēts mainīt BREEAM Assessor un veikt atkārtotu projekta reģistrāciju vai arī paredzēts turpināt esošo reģistrāciju.”
	Projektēšanas stadijā ir saņemts pagaidu (interim) sertifikāts Nr. BREEAM-0099-6090, būvniecības laikā Piegādātājam esošā projekta reģistrāciju jāturpina ar Piegādātāja nodrošinātu BREEAM Assessor (licencētu vērtētāju).

	„6.	Vai veicama shell&core BREEAM sertifikācija?”
	Atbilstoši Konkursa nolikuma 2. pielikuma „Tehniskā specifikācija” 4. pielikumā „BREEAM prasības Starptautiskās lidostas “Rīga” termināļa paplašināšanas 6. kārta” noteiktajam ir jāturpina sertifikācija ar BREEAM Starptautiskā jaunā būvniecības protokola 2016 (BREEAM International New Construction 2016), izmantojot Core un Shell pieeju.

	„7.	Lūdzu, iesniegt izrakstu no BREEAM projects par visiem punktiem, kas izpildīti interim stadijā.”
	Dokumenti ar detalizētājiem komentāriem pieejami šādā vietnē: „breeamrating_67630_3_9_2024 08_28_54”, “Annex_2_BREEAM_Check-list_2024_08_08” un „Checklist Riga_NC_Core and Shell_2024_08_07”.

	„8.	Vai piegādātājam būs pieejami visi pierādījumi (evidence), kas iesniegti interim sertifikāta saņemšanai? Tai skaitā, failu formātos, kas pieļauj veikt izmaiņas ja tādas būs nepieciešamas.”
	Pēc līguma noslēgšanas Pasūtītājs dalīsies ar piekļuvi visiem savā rīcībā esošajiem dokumentiem, kas tika iesniegti BRE Global izvērtēšanai.

	„9.	Kas failā Annex_2_BREEAM_Check_list_2024_08_08 domāts ar kolonnu ‘’TO BE ADDED’’?”
	Ar atzīmi „To be added” BREEAM kontroles sarakstā ir vērsta uzmanība uz būvniecības laikā potenciāli apgūstamajiem punktiem. Atzīmes pievienotas, lai BREEAM Assesor darba atbalsta komandai atvieglotu iespējamo uzlabojumu novērtēšanu (lūdzu skatīt kontroldarakstu “Checklist Riga_NC_Core and Shell_2024_08_07” ar projektētāju papildus skaidrojumiem). 
Atbilstoši Konkursa nolikuma 2. pielikuma „Tehniskā specifikācija” 4. pielikumā „BREEAM prasības Starptautiskās lidostas „Rīga” termināļa paplašināšanas 6. kārta” noteiktajam BREEAM Assessor darba atbalsta komandai jānodrošina visu iesniegto punktu saglabāšanu, kā arī ņemot vērā iespējas, kas var būt īstenojamas būvniecības kārtā, panākt rezultāta paaugstinājumu.

	„10.	Vai failā Checklist Riga_NC_Core and Shell)2024_08_07 norādītais izvērtējums par ‘’confirmed’’ ir saistošs un šie punkti ir jāizpilda vai arī, ja iespējams, sasniegt nepieciešamo līmeni, var izpildīt arī citus punktus?”
	Pasūtītājs ir ņēmis vērā norādīto izvērtējumu un finansiālo ietekmi uz būvniecības procesu saistoši ar  failā Checklist Riga_NC_Core and Shell)2024_08_07 sniegtajiem projekta punktiem. Nepamatoti atkāpjoties no Checklist Riga_NC_Core and Shell)2024_08_07 pastāv būvniecības procesa sadārdzinājuma risks, kuru būtu jāsedz to izsaucošajai pusei. Tikai objektīvu vai iepriekš neparedzamu iemeslu dēļ būtu pieļaujamas atkāpes. Neviens no iepriekš minētajiem iemesliem neizslēdz pienākumu iegūt papildus punktus, kas nodrošinātu zināmu rezervi sertifikācijas procesā.

	„11.	Vai konkrētas BREEAM prasības ir norādītas arī būvniecības iepirkumā?”
	„Lidostas „Rīga” termināļa paplašināšanas 6. kārtas būvdarbu iepirkumā ir noteiktas BREEAM prasības un ģenerāluzņēmēja pienākumi.

	„12.	Vai nepieciešamie speciālisti, piemēram, Suitably Qualified Ecologist, Suitable Qualified Acoustician jāpiesaista šī līguma ietvaros un attiecīgi līguma summā jāietver izmaksas?”
	Atbilstoši Konkursa nolikuma 2. pielikuma „Tehniskā specifikācija” 4. pielikumā „BREEAM prasības Starptautiskās lidostas „Rīga” termināļa paplašināšanas 6. kārta” noteiktajam “Atbilstoši kvalificēts akustiķis” (Suitable Qualified Acustician) un „Atbilstoši kvalificēts ekologs” (Suitable Qualified Ecologist) jānodrošina ģenerāluzņēmējam, ja tas ir nepieciešams un/vai to ierosina BREEAM Assessor (licencēts vērtētājs), būvniecības kārtā. Piegādātājam jāņem vērā, ka termins BREEAM Assessor attiecas uz pašu vērtētāju un viņa darba atbalsta komandu (piem. sertifikācijas process paredz, ka BREEAM Assessor pakalpojuma sniedzējs ieceļ profesionālu personu, ko sauc par speciālistu, nodošanas ekspluatācijā vadītāju (kurš var izmantot viena vai vairāku nodošanas ekspluatācijā aģentu atbalstu, kuri darbojas speciālista, nodošanas ekspluatācijā vadītāja, uzdevumā), pēc BREEAM Assessor pakalpojumu sniedzēja nepieciešamības un  ieskatiem).

	„Lūdzam Pasūtītāju skaidrot, kādas funkcijas ir uzskatāmas par publiskām funkcijām Konkursa nolikuma izpratnē?”
	Atbilstoši Konkursa nolikuma 8. atsaucei „publiskas funkcijas” šī Konkursa nolikuma izpratnē ir iekštelpas, kuras tieši nav pieejamas (paredzētas) apmeklētājiem, bet nepieciešamas personālam (administrācijai), proti, pie publisko ēku platības pieskaitāmas arī to telpu platības, kas nepieciešamas publiski pieejamās platības funkciju nodrošināšanai.

	„Lūdzam Pasūtītāju precizēt vai speciālistam ir jābūt darba attiecībās ar Pretendentu uz piedāvājumu iesniegšanas brīdi, vai Konkursa nolikuma prasība tiks izpildīta arī gadījumā, ja darba līgums ar speciālistu tiks noslēgts gadījumā, ja Pretendentam tiks piešķirtas iepirkuma līguma slēgšanas tiesības un iepirkuma līgums tiks noslēgts? Vai šajā gadījumā Pretendentam ir jāiesniedz kāds dokuments, kurš apliecina pušu nodomu nodibināt darba tiesiskās attiecības?”  
	Atbilstoši Konkursa nolikuma 9. pielikumam „Speciālista apliecinājums (veidlapa)”, 
pieaicinātā speciālista sadarbības pamats var būt: 1) darba tiesiskās attiecības; 2) uzņēmuma līgums (sertificētais speciālists ir pa nodarbinātā persona vai uz darbu veikšanas laiku tiks reģistrēts kā pašnodarbinātā persona); 3) apakšuzņēmēja darbinieks; 4) cits (..).
Secīgi sadarbības pamats var nebūt darba tiesiskās attiecības, bet tādā gadījumā ir jānorāda uz kāda sadarbības pamata Pretendents balsta savu sadarbību ar piesaistīto speciālistu un sadarbības līgums var tikt noslēgts gadījumā, ja pretendentam, tiks piešķirtas iepirkuma līguma slēgšanas tiesības.


.

Ar cieņu, 


	Direktors

	Vladimirs Krasausks





Inese Deme, 
Inese.Deme@riga-airport.com

